《沈庄樗幽居》
清代·冯勖

杨柳塘东更向东，绿蒲红蓼各成丛。三家村口少人过，独木桥边有路通。

老屋短垣披薜荔，主人长日注鱼虫。客来仿佛桃源内，鸡黍为欢话古风。

作者简介：清江苏吴县人，字方寅，号勉曾。康熙十八年举博学鸿儒，授检讨，纂修明史。父客闽，死耿精忠之乱。即请假入闽在古寺中寻得父棺，遂扶以归。